NaiveNeuron/SloPal huggingface dataset:
Érsek, Árpád, minister dopravy a výstavby SR (2017-11-28):
Ďakujem za slovo. Vážený pán predsedajúci a vážená Národná rada, bod č. 8, vládny návrh zákona, ktorým sa mení a dopĺňa zákon č. 725/2004 Z. z o podmienkach prevádzky motorových vozidiel, o premávke na pozemných komunikáciách a o zmene a doplnení niektorých zákonov v znení neskorších predpisov, ktorým sa mení zákon Národnej rady, Národnej rady Slovenskej republiky č. 145/1995 o správnych poplatkoch a v znení neskorších predpisov (tlač 622). Druhé čítanie som stiahol, nakoľko predkladaný návrh, vládny návrh zákona o prevádzke vozidiel, cestnej premávke a o zmene a doplnení niektorých zákonov, čiže tento veľký zákon obsahuje tieto veci, ktoré boli v tomto zákone. Vážený pán predsedajúci, dovoľte mi, aby som, na dnešné rokovanie predkladám návrh zákona o prevádzke vozidiel, cestnej premávke a o zmene a doplnení niektorých zákonov. Návrh zákona nahrádza súčasný zákon č. 725/2004 Z. z. o podmienkach prevádzky vozidiel a o zmene a doplnení niektorých zákonov v znení neskorších predpisov. Ministerstvo sa rozhodlo vypracovať nový zákon najmä z dôvodu prijatia nových predpisov Európskej únie upravujúcich schvaľovanie vozidiel, dohľad nad trhom a zároveň prijatia balíčka opatrení Európskej únie v súvislosti s kontrolami technického stavu vozidiel. Cieľom návrhu zákona je komplexne riešiť problematiku podmienok, prevádzku vozidiel cestnej premávky a v súlade s požiadavkami novej legislatívy Európskej únie a s prihliadnutím na poznatky a skúsenosti nadobudnuté v procese aplikácie v súčasnosti platného zákona č. 725/2004 Z. z. V navrhovaných zákonoch sa tak upravuje agenda v súvislosti s cestnými vozidlami ako schvaľovanie, prevádzka a kontroly technického stavu, ale aj doklady vozidiel technickej služby na úseku prevádzky vozidiel v pôsobnosti orgánov verejnej správy a zodpovednosti za porušenie povinnosti. Návrh zákona počíta s vydaním 11 vykonávacích vyhlášok, ktoré ustanovia podrobnosti v jednotlivých ucelených oblastiach, ako podrobnosti v schvaľovaní o technických požiadavkách, dokladoch o vozidlách, prevádzke vozidiel, cestnej technickej kontrole, technickej služby a overovania, technickej kontrole emisie, emisnej kontroly, kontroly originality, montáží plynových zariadení v odbornom..., a odbornom dozore. Návrh, návrhy týchto vykonávacích predpisov sú priložené spolu s návrhom zákona. Súčasťou predkladaného návrhu sú aj zmeny a doplnenie iných právnych predpisov, ktoré je potrebné vykonať v súvislosti s týmito úpravami. Vážené panie poslankyne, vážení páni poslanci, dovoľujem si vás požiadať o podporu tohto návrhu. Ďakujem, skončil som.
Kollár, Boris, predseda NR SR (2022-03-16):
Prosím, prezentujme sa a hlasujeme. (Hlasovanie.) Prítomných 129 poslancov, za 83, proti 18, zdržalo sa 28. Konštatujem, že uvedený návrh sme schválili a tento návrh zákona prerokujeme v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
B. Bugár, podpredseda NR SR: (2003-11-11):
(Hlasovanie.) Prítomných 88 poslancov, za návrh 77, hlasovania sa zdržali 4, nehlasovalo 7. Návrh sme schválili. Pristúpime k tretiemu čítaniu . Otváram rozpravu v rámci tretieho čítania. Pýtam sa, či sa hlási niekto do rozpravy. Nie je to tak. Vyhlasujem rozpravu v rámci tretieho čítania za skončenú. Pani poslankyňa, môžeme pristúpiť k hlasovaniu o návrhu zákona ako o celku?
Laššáková, Jana, podpredsedníčka NR SR (2013-06-04):
Chce k rozprave zaujať stanovisko navrhovateľ či spravodajca? Nie? Áno? Nie. Prerušujem rokovanie o tomto bode programu a budeme pokračovať prvým čítaním o návrhu poslancov Daniela Krajcera, Juraja Miškova, Jozefa Kollára, Martina Chrena na vydanie zákona, ktorým sa mení a dopĺňa zákon 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. Návrh zákona má tlač 509. Návrh na jeho pridelenie na prerokovanie výborom je v rozhodnutí 488. Dávam slovo pánovi poslancovi Martinovi Chrenovi, aby návrh zákona uviedol. Nech sa páči, pán navrhovateľ. (Rokovanie o návrhu poslancov Národnej rady Slovenskej republiky Daniela Krajcera, Juraja Miškova, Jozefa Kollára a Martina Chrena na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 509.)
Bugár, Béla, podpredseda NR SR (2016-04-28):
Nech sa páči, prezentujme sa a hlasujme. (Hlasovanie.) Prítomných 143, za 27, proti 61, zdržalo sa 44 poslancov, nehlasovali 11. Konštatujem, že návrh nebol prijatý. Skončili sme hlasovania. Chcem vás upozorniť, vážené panie poslankyne, páni poslanci, a potom dám procedurálny návrh, že poobede budeme mať hodinu otázok, po hodine otázok, samozrejme, budeme mať aj interpelácie poslancov, ak bude teda záujem interpelovať ministrov s tým, že, samozrejme, ešte máme jeden bod, ktorý nebol, nebol ani poriadne začatý, ešte pán poslanec Budaj musí dokončiť svoju reč a potom budeme postupovať ďalej, takže je predpoklad, že okolo 17.00 hod. by sme mohli skončiť aj toto rokovanie Národnej rady. Keby nie, tak, samozrejme, musíte počítať s tým, že dnes potom to hlasovanie bude aj neskoršie, pokiaľ do 17.00 hod. neskončíme. Takže procedurálny návrh pán poslanec Blaha.
Pellegrini, Peter, predseda NR SR (2024-02-08):
Prosím, prezentujme sa a hlasujme o bode 283 druhého pozmeňujúceho návrhu pána poslanca Galka. (Hlasovanie.) Prítomných 130 poslancov, za 16, proti 77, zdržalo sa 36, nehlasoval 1. Bod sme neschválili.
Laššáková, Jana, podpredsedníčka NR SR (2012-11-07):
Na vystúpenie pani poslankyne s faktickými poznámkami pán poslanec Kuffa, Miškov, Hudacký, Bagačka, končím možnosť prihlásiť sa s faktickými poznámkami. Nech sa páči, pán poslanec Kuffa.
Figeľ, Ján, podpredseda NR SR (2014-12-12):
Reakcia, nech sa páči, Pavol Zajac.
Pčolinský, Peter, podpredseda NR SR (2023-05-09):
Pán poslanec, poznačte si, kde ste skončili, prerušujem rokovanie do 14.00. (Prerušenie rokovania o 13.00 hodine.) (Pokračovanie rokovania o 14.00 hodine.)
Kollár, Boris, predseda NR SR (2022-10-06):
Ďakujem. Chcem upozorniť pána poslanca Mazureka, vecne s vami súhlasím, čo ste povedali, absolútne sa podpíšem pod to, čo ste povedali, pod tú faktickú poznámku, ale musím vás upozorniť, slová ako idiot, debil, blbec a tieto nepatria do tohto pléna, takže vás chcem upozorniť, pokiaľ to budete používať, budem vás na to upozorňovať, prípadne vás vykážem, takže buďte taký dobrý. Ale aj na pravej strane spektra, poslanci, požiadam vás, je to háklivá téma, buďme vecní a snažme sa odborne k tomu vyjadrovať aj na druhej strane, aby sme sa neurážali navzájom. Snažme sa držať úroveň a kultúru tohto, tejto ustanovizne. Ďakujem velice pekne. Aj jeho upozorním v prípade, že bude. Ďalej s faktickou poznámkou pán poslanec Kočiš.
Šeliga, Juraj, podpredseda NR SR (2021-01-14):
Pán poslanec Borguľa, nech sa páči.
Glváč, Martin, podpredseda NR SR (2017-04-05):
Ďakujem, s faktickými poslancami dvaja poslanci. Ešte predtým chcem povedať, že som požiadal o ospravedlnenie pána poslanca Mariana Kotlebu, ale mám napísané Martin. Takže nech sa páči, pán poslanec Marian Kotleba.
Danko, Andrej, predseda NR SR (2019-01-30):
Pani poslankyňa Shahzad.
Číž, Miroslav, podpredseda NR SR (2016-02-11):
Pani poslankyňa Vášáryová.
Lipšic, Daniel, poslanec NR SR (2013-12-10):
Ďakujem. Myslím si, že každý rodič chce mať zdravé dieťa. To je taká najväčšia priorita. Ale nie každý má to šťastie. Alebo proste sú aj osudy, ktoré sú oveľa ťažšie, kde rodičia majú dieťa, ktoré žije so zdravotným postihnutím. Ako povedala pani poslankyňa Žitňanská, táto krajina robí strašne veľa pre ľudí, ktorí sú buď v zlej sociálnej situácii z vlastnej viny, alebo pre tých, ktorí sú vo veľmi dobrej sociálnej situácii, a ešte im ju vylepšuje. Z daní nás všetkých, musím povedať. A robí strašne málo pre ľudí, ktorí sú v ťažkej situácii životnej bez vlastnej viny, a to sú teda najmä zdravotne postihnutí. Ja viem, že tu nie je veľa poslancov v tejto sále, ale sú tu aj poslanci SMER-u. A to hlasovanie bude jednoznačné. Ak niečo znamená slovo solidarita, tak podľa mňa znamená najmä nejakú spolupatričnosť s tými, ktorí sú v ťažkej situácii bez vlastnej viny. Dá sa dávať aj na futbalové štadióny. Ľudí, ktorí sú veľmi bohatí, ktorí ich idú stavať, ktorí by ich postavili aj bez toho pravdepodobne. Ale keďže to sú silní ľudia, patria k slovenskej oligarchii, prečo by im sociálna vláda neprihodila pár desiatok miliónov. Tak to je vec sociálnej vlády, samozrejme, to ja nebudem v tomto okamihu komentovať. Ale aby z toho nebolo možné použiť niekoľko miliónov korún na integráciu detí, ktoré sú zdravotne postihnuté, ktoré naozaj, ak niekto potrebuje pomoc, tak sú to práve takíto ľudia, takéto deti, takíto jednotlivci?! Myslím, že to hlasovanie o týchto návrhoch, a vyberte si naozaj najlepší z nich, bude veľa znamenať o tom, čo pre poslancov, vládnu koalíciu znamená solidarita, súcit, empatia.
B. Bugár, podpredseda NR SR: (2005-12-13):
Dávam slovo spoločnému spravodajcovi z výboru pre financie, rozpočet a menu poslancovi Vladimírovi Horákovi, aby informoval Národnú radu o výsledku prerokovania tohto poslaneckého návrhu zákona. Nech sa páči. V. Horák, poslanec: Áno, ďakujem, pán predsedajúci. Predkladám túto spoločnú správu výboru pre financie, rozpočet a menu. Tento návrh zákona bol rozhodnutím č. 1903 z 26. októbra 2005 pridelený na prerokovanie Výboru Národnej rady Slovenskej republiky pre financie, rozpočet a menu, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre verejnú správu. Všetky tieto výbory predložený návrh zákona prerokovali. Z rokovania výborov nevznikli žiadne pozmeňujúce návrhy a výbory prijali uznesenia a odporúčajú tento návrh schváliť. Ani poslanci v stanovenom termíne nedali gestorskému výboru žiadne stanoviská k návrhu. Na základe toho gestorský výbor odporúča predložený návrh zákona schváliť. Ďakujem za pozornosť, môžete otvoriť rozpravu.
Grendel, Gábor, podpredseda NR SR (2020-12-10):
Kolegyne, kolegovia, poprosím vás, aby ste nevyrušovali vystupujúceho v rozprave. Ak máte dôležitejšiu debatu, tak veďte ju, prosím, mimo rokovacej sály.
Hrnčiar, Andrej, podpredseda NR SR (2017-06-16):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Karolovi Galekovi.
Paška, Pavol, predseda NR SR (2013-11-26):
(Hlasovanie.) 141 prítomných, 137 za, 1 proti, 1 sa zdržal, 2 nehlasovali. Návrh sme schválili.
Pellegrini, Peter, predseda NR SR (2015-01-29):
Ďakujem veľmi pekne, pán podpredseda a minister financií. Budeme pokračovať odpoveďami členov vlády na otázky poslancov podľa vyžrebovaného poradia. Prvá otázka je od pána poslanca Pavla Zajaca adresovaná ministrovi dopravy, výstavby a regionálneho rozvoja Jánovi Počiatkovi a znie: „Pán minister, v Štúdii uskutočniteľnosti PPP projektu D4 a R7 je zadefinované, že v najbližších štyroch až piatich rokoch nevieme nájsť ročne z verejných zdrojov 200 mil. až 250 mil. eur potrebných na výstavbu tohto projektu. V tejto štúdii sú ale zadefinované predpokladané ročné splátky pre súkromného koncesionára vo výške 135 mil. až 150 mil. eur, ktoré zaplatíme každoročne po dobu 30 rokov po dokončení projektu. Viete povedať, z akých zdrojov zaplatíme v priebehu 30 rokov predpokladaných 4 mld. až 4,5 mld.?“ Nech sa páči, pán minister, odpovedajte na otázku.
Blanár, Juraj, podpredseda NR SR (2022-06-17):
To bolo vystúpenie písomne prihlásené v rozprave. Teraz dávam možnosť, vážené panie poslankyne, páni poslanci, ústne sa prihlásiť do rozpravy. Konštatujem, že nikto sa nehlási do rozpravy, preto vyhlasujem rozpravu za uzavretú. Chce sa vyjadriť v záverečnom slove pán guvernér? Nech sa páči, máte slovo.
J. Burian, poslanec: (2008-02-05):
Prvou faktickou pripomienkou je, že nie sú v tejto správe dopady na verejnú správu, teda na mestá a obce, ktoré budú túto právnu normu aplikovať. Čiže tam by som bol veľmi rád, aby sme sa ujednotili, a to aj diskusiou, povedzme, so zástupcami miest a obcí. A druhú faktickú poznámku mám, že vzhľadom na to, že máme nejakú takú komunikačnú filozofiu, pokiaľ sa týka finančných dopadov na mestá a obce, lebo pokiaľ ide o štátny rozpočet, tam to schvaľuje ministerstvo financií, pokiaľ ide o verejnú správu, máme dohodu, že komunikujeme cez finančný výbor práve s obcami, mestami a vyššími územnými celkami, bol by som veľmi rád, ak by aj tento návrh zákona bol prerokúvaný vo výbore pre financie, rozpočet a menu. Ďakujem pekne.
Jurinová, Erika, podpredsedníčka NR SR (2014-10-16):
Ďakujem, pán spravodajca. Otváram rozpravu. Do rozpravy som dostala jednu písomnú prihlášku. Do rozpravy sa prihlásil pán poslanec Alojz Hlina a zároveň mu dávam slovo. Nech sa páči.
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o pozmeňujúcom návrhu pani poslankyne Bittó Cigánikovej.
P. Hrušovský, podpredseda NR SR: (2002-01-31):
Pani poslankyňa sa vás pýta: „Ako úspešne postupuje Centrum pre rovnosť príležitostí pre ženy a mužov pri vláde Slovenskej republiky pri implementácii smerníc EÚ do slovenskej legislatívy?“
P. Hrušovský, predseda NR SR: (2005-06-23):
Dávam slovo teraz poverenej spravodajkyni pani poslankyni Kláre Sárközy, aby Národnú radu informovala o výsledku prerokúvania návrhu zákona vo výboroch, ako aj o stanovisku a odporúčaní gestorského výboru. Nech sa páči.
Bugár, Béla, podpredseda NR SR (2016-11-22):
Pán poslanec Lukáč.
Hrušovský, Pavol, podpredseda NR SR (2010-10-15):
Prosím, prezentujme sa a hlasujme o návrhu prideliť zákon výborom, určiť lehotu, v ktorej majú výbory zákon prerokovať a určiť gestorský výbor. (Hlasovanie.) 140 prítomných, 77 za návrh, 61 sa zdržalo, 2 nehlasovali. Návrh sme schválili. Pán poslanec Poliačik bol poverený výborom pre vzdelávanie, vedu, mládež a šport, aby predložil Národnej rade návrhy uznesení k vládnemu návrhu zákona, ktorým sa mení a dopĺňa zákon o financovaní základných škôl, stredných škôl a školských zariadení, ktorý prerokovávame ako tlač 103. Pán poslanec, prosím o návrh. (Hlasovanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov , tlač 103.)
Osuský, Peter, poslanec NR SR (2018-05-10):
Ďakujem pekne. Z toho, čo sme si vypočuli aj v úvodnom vystúpení, a z toho, čo sa pýta kolega Poliačik, pre mňa vyplýva jedna taká otázka. Mal som taký pocit, že to, čo hovoríte, pani ministerka, je orientované od dňa vzniku do budúcnosti. A ja sa pýtam, aká bude možnosť akreditačnej inštitúcie posúdiť to, čo už je. Teda dozvedeli sme sa, aké budú kritériá, že sa bude môcť zaviesť i bez toho, keď tá škola už to má zavedené, niečo iné. Ale ja sa pýtam, kto posúdi, či to, čo už roky funguje, niekde dobre, niekde horšie, niekedy na povedzme možno aj dosť biednej úrovni, sa bude dať, ak to mám povedať tak záhradnícky, vyplieť. Teda pripusťme, že máme v hriadkach burinu, a ak teda povieme, že akreditačná komisia bude bdieť nad novými hriadkami, je to fajn. Ale ak mám druhú polovicu záhrady zaplevelenú, tak sa pýtam, aký bude jej dosah na to, aby sa zlepšil, lebo my zatiaľ na desiatkach inštitúcií poskytujeme vysokoškolské vzdelanie na rôznej úrovni. A rozhodne nemôžem mať pocit, že by to nestálo za vypletie. Takže či sa mýlim, ak chápem to, čo ste povedali, že to bude od statu nascendi tej agentúry dopredu alebo či bude môcť vycúvať po starých hriadkach a šklbať burinu.
Hrušovský, Pavol, podpredseda NR SR (2011-06-29):
Dámy poslankyne, páni poslanci, poprosím vás, aby sme zachovali dôstojnosť v rokovacej sále, zaujali svoje určené miesta, aby sme mohli pokračovať v prerušenom rokovaní o bode programu, ktorým je vládny návrh zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , ktorý z poverenia vlády prekladá na prerokovanie Národnej rade pán minister pôdohospodárstva. Do rozpravy sa prihlásil k tomuto bodu programu pán poslanec Záhumenský, ktorému udeľujem slovo. A prosím ho, aby uviedol dôvody, ktoré ho viedli k vystúpeniu k predloženému vládnemu návrhu zákona. Nech sa páči, pán poslanec.
Mažgút, Ján, poslanec NR SR (2024-02-15):
Pán predseda, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Pellegrini, Peter, podpredseda NR SR (2020-09-23):
Ďakujem pekne. Uzatváram rozpravu. Chcem sa spýtať pána ministra, či sa chce vyjadriť. (Reakcia ministra.) Je uzatvorená rozprava.
Hort, Milan, podpredseda NR SR (2011-09-07):
Ďalej s faktickou poznámkou pán poslanec Martin Fronc, nech sa páči.
P. Paška, predseda NR SR: (2009-02-11):
Pani poslankyne, páni poslanci, ešte raz sa pýtam, či každý bol vykonať tajné hlasovanie. Takže vyhlasujem hlasovanie za skončené. Vyhlasujem teraz krátku prestávku, predpokladám, že do takých desiatich minút by mohli byť výsledky. Necháme vyhlásiť výsledky a budeme potom pokračovať v rokovaní. Pán poslanec Miššík, nech sa páči, máte slovo.
Kubovič, Pavol, poslanec NR SR (2010-12-08):
Ďakujem za slovo, vážený pán predsedajúci, v rozprave k tomuto návrhu zákona vystúpil jeden poslanec, ktorý vylepšuje návrh, ktorý je predložený a je súčasťou spoločnej správy. Prosím, pán predseda, dajte najprv hlasovať o skrátení lehoty na pozmeňujúci návrh, ktorý zaznel dnes v rozprave.
Drdul, Dominik, poslanec NR SR (2020-07-23):
Pán Pellegrini, vravíte o nejakej ekonomickej katastrofe, ktorú nikto nepopiera. Áno, bude to mať ťažké, lenže zabudli ste na takú jednu vec, na taký detail, že my sme sa do nej dostali najmä kvôli dvanástim rokom vlád SMER-u, ktoré nikdy za väčšinu svojich rokov, kedy boli pri moci, neboli schopné míňať tie peniaze takým spôsobom, aby nevyrobili deficit. Ak aj vďaka týmto vládam sme sa ocitli v zásadne horšej situácii, než by sme boli bývali, keby Slovensko malo vládu, ktorá by bola zodpovedná a ktorú by si zaslúžilo. Ďakujem.
Zmajkovičová, Renáta, podpredsedníčka NR SR (2012-11-29):
Ďakujem, pani ministerka. Pán spravodajca, chcete zaujať stanovisko k rozprave? (Reakcia spravodajcu.) Áno, nech sa páči, máte slovo.
P. Hrušovský, podpredseda NR SR: (2002-05-15):
(Hlasovanie.) 100 prítomných, 96 za, 4 nehlasovali. Návrh sme schválili. P. Brňák, poslanec: Ďalším návrhom, pán predsedajúci, je ten, aby sme uvedený návrh postúpili ústavnoprávnemu výboru, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre ľudské práva s tým, že gestorským výborom bude ústavnoprávny výbor, pričom všetky výbory prerokujú uvedený návrh do 30 dní a gestorský do 32 dní od ich prerokovania v prvom čítaní.
Žiga, Peter, podpredseda NR SR (2024-10-02):
Pán poslanec Vančo. (Reakcia z pléna.) Pán poslanec Dostál.
Šutaj Eštok, Matúš, poslanec NR SR (2022-02-22):
Vážené pani poslankyne, vážení páni poslanci, na úvod vám poviem, že budem mať vo svojom vystúpení trošku problém, pretože si ctím pôdu Národnej rady Slovenskej republiky a nechcem v nej používať, teda na tejto pôde vulgarizmy, tak ako sme svedkami, že častokrát tu vulgarizmy odznievajú. No na druhej strane budem sa opierať o oficiálne dokumenty i mediálne výstupy, ktoré, žiaľ, tieto vulgarizmy obsahujú. Preto mi odpusťte, prosím, ak z tohto miesta zaznejú aj slová, ktoré by som inak nepoužil a sú skôr typické pre Igora Matoviča a jeho kolegov. Dámy a páni, v roku 1995 vnikla nahrávka, ktorá roky kraľovala hitparádam politických zbraní. Bola predkladaná ako to najväčšie zlo, ktorého sa štátna moc môže dopustiť. Zlo, kedy politici priamo ovplyvňujú vyšetrovanie najzávažnejších káuz s politickým pozadím a robia z právneho štátu právny chliev. Na tejto nahrávke sa rozpráva vtedajší riaditeľ Slovenskej informačnej služby Ivan Lexa s vtedajším ministrom vnútra Ľudovítom Hudekom. Medzi oboma pánmi, opäť sa ospravedlňujem za presné citácie, odznel tento rozhovor. Ivan Lexa: „A dáme ešte tomu vyšetrovateľovi, hej?“ Ľudovít Hudek: „No, však ten, toho kopneme do gúľ.“ Ivan Lexa: „Tak zajtra ho kopneš do gúľ?! Keď ho kopneš do gúľ, dám ti pusu na čelo.“ (Prerušenie vystúpenia predsedajúcim.)
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasy v sále.) (Hlasovanie.) Prítomných 144 poslancov, za 72, proti 71 (zdržal sa 1 poslanec, pozn. red.). Konštatujem, že Národná rada sa uzniesla, že tento návrh zákona , áno, však vydržte, nebude pokračovať, teda že Národná rada sa uzniesla, že nebude pokračovať v rokovaní o návrhu zákona. Máme tuná procedurálny návrh pána poslanca Gyimesiho.
Laurenčík, Milan, podpredseda NR SR (2020-04-20):
Pani predsedníčka Cigániková.
Petrík, Simona, poslankyňa NR SR (2024-01-11):
Reagujem, reagujem. A ty tu s nimi veľmi dôstojne bojuješ za jeho zachovanie. A preto ti chcem veľmi poďakovať, pretože hlas, resp. postoj mladých ľudí tu musí zaznieť, ale nie tých mladých ľudí, ktorí idú po ruke straníckej línii, ale tých, ktorí naozaj citlivo vnímajú situáciu mladých ľudí na Slovensku, či už ide o ich frustráciu zo zlej kvality vysokého školstva, absenciu podpory nájomného bývania alebo aj stavu tých internátov, o ktorých si hovoril. Lebo naozaj neviem, či taký pán Erik Kaliňák, alebo pán poslanec Bartek boli vôbec niekedy naživo napríklad v niektorom z bratislavských internátoch, aby na vlastné oči videli, v akých otrasných podmienkach naši študenti a študentky tam už roky musia existovať. Takže ešte raz ti ďakujem a teším sa na ten deň, keď tu budeme môcť diskutovať o témach dôležitých pre mladých ľudí. (Potlesk.)
Kalist, Peter, poslanec NR SR (2011-05-19):
Ďakujem. Vážený pán predseda, vážené panie poslankyne, vážení páni poslanci, v súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 131/2010 Z. z. o pohrebníctve, ktorý prerokovávame pod tlačou 336. Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Ako sa uvádza v dôvodovej správe, návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Predložený návrh nemá vplyv na verejné financie, zamestnanosť, podnikateľské prostredie a životné prostredie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v súlade § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 325 z 29. apríla 2011 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona prerokovali výbory do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Ďakujem.
Hrnčiar, Andrej, podpredseda NR SR (2017-05-18):
Končím možnosť nahlásiť sa s faktickými poznámkami. Dve faktické poznámky. Pán poslanec Dostál, nech sa páči.
M. Dzurinda, predseda vlády SR: (2003-07-03):
Ale teraz vám chcem ukázať, ako sa už vzájomne za tie roky poznáme, pán poslanec Jarjabek, že si vážim túto hodinku otázok. Presne takúto doplňujúcu otázku som čakal, takže mám na ňu aj napísanú odpoveď. Napriek tomu, že sme sa dlho nevideli a nepočuli. Takže, pozrite sa, ja to radšej prečítam, aby ste videli aj to, akú dôležitosť a vážnosť venujem príprave na hodinu otázok aj ja vám i v čase krízy. (Potlesk a smiech.) Takže prečítam. Vážený pán poslanec, vážim si, že venujete toľko pozornosti mojej osobe a práci v archívoch, ale dovoľte aj mne trochu osviežiť pamäť vám. To, čo pripomínate, mal byť vtedy účelový krok zameraný proti tlači. Vyslovene účelový, napísali mi, že aj nepriateľský a likvidačný voči médiám. Ja by som to možno napísal už trošku ináč. Dnes je zvýšenie dane z pridanej hodnoty súčasťou komplexnej reformy. Nemieri voči nijakej skupine a nikoho nechceme diskriminovať. Dovolím si v tejto súvislosti pripomenúť, že vydavatelia tlače sú právnické osoby, podnikateľské subjekty, ktorým výrazne klesli dane za posledné štyri roky. Je jasné, že teraz sa ich dotkne zvýšenie dane z pridanej hodnoty, ale zároveň príde aj pre nich ďalšie zníženie daní, ale aj iné reformy podporujúce podnikanie, pripravované znižovanie odvodov do rozličných fondov za svojich zamestnancov. Dnes je daňová reforma mincou, ktorá má dve strany. Keď boli vo vláde vaši kolegovia, dokázali nám odprezentovať iba jednu stranu, a preto sme ju nemohli vtedy prehliadať bez slov kritiky. Jednoduchý výpočet, ktorý som prezentoval, dokazuje, že nárast priemernej čistej mzdy, ku ktorému dôjde vďaka daňovej reforme v oblasti dane zo mzdy, bude postačovať na vykrytie zvýšených výdavkov na dennú a mesačnú tlač. Toľko mi napísali. Ja k tomu len dodám, že som pozeral rôzne odhady rôznych aj vládnych, ale aj inštitúcií mimo vlády, ktoré očakávajú na budúci rok rôzny vývoj. Ale ani jedna z nich neočakáva pokles reálnych miezd  po tom, čo chceme urobiť. Tie prognózy sa pohybujú od pol do poldruha percenta nárastu reálnej mzdy. Takže nepochybne politika nikdy neteší, keď sa zvyšujú dane, aj dane z pridanej hodnoty. A my si vážime, že máme slobodnú a nezávislú tlač, ale súčasťou alebo takto to poviem, tá téma, na ktorú ste sa opýtali, je súčasťou širšej témy a tá koncovka, myslím si, v konečnom dôsledku naozaj nevyzerá nijako dramaticky. Z. Martináková, podpredsedníčka NR SR: Ďakujem, pán premiér, za odpoveď. Ďalšiu otázku položila pani poslankyňa Sabolová, ktorá však nie je prítomná, preto pokračujeme treťou otázkou, ktorú položila pani poslankyňa Mušková: „Aký je váš názor na klesajúcu demografickú krivku?“
Kamenický, Ladislav, poslanec NR SR (2015-09-22):
Vážení páni poslanci, chcem vás upozorniť na malú opravu v pozmeňujúcom návrhu poslancov Národnej rady Slovenskej republiky Richarda Vašečku, Miroslava Kadúca, Jána Podmanického, Vladimíra Matejičku, o ktorom budeme teraz hlasovať, a to slová „rodinné prídavky“ nahradiť slovami „prídavok na deti“, ktorým sa rešpektuje terminológia v súlade s platnou úpravou zákona č. 600/2003 Z. z. o prídavku na dieťa. Ďakujem. Budeme teda hlasovať o tomto pozmeňujúcom návrhu poslanca Vašečku, Kadúca, Podmanického a Matejičku. Dajte, prosím, hlasovať o tomto pozmeňujúcom návrhu.
M. Číž, podpredseda NR SR: (2008-10-28):
S faktickými poznámkami sa hlásia poslanci Švidroň, poslankyňa Damborská, Iván Farkas, Emil Vestenický, Kotian Miroslav. Ak je to všetko, uzatváram možnosť prihlásiť sa s faktickou poznámkou. Slovo má pán poslanec Švidroň.
Bugár, Béla, podpredseda NR SR (2018-12-04):
Na vystúpenie pani poslankyne, jediná faktická. Pani poslankyňa Červeňáková, nech sa páči.
Krajkovič, Mikuláš, poslanec NR SR (2017-03-23):
Pán predsedajúci, dajte, prosím, hlasovať o návrhu uznesenia s tým, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s dodatkami k Protokolu o perzistentných organických látkach z roku 1998 k Dohovoru o diaľkovom znečisťovaní ovzdušia prechádzajúcom hranicami štátov z roku 1979.
Paška, Pavol, predseda NR SR (2013-10-16):
Hlasujeme. (Hlasovanie.) 141 prítomných, 114 za, 2 proti, 23 sa zdržalo, 2 nehlasovali. Návrh zákona sme pridelili výborom a určili sme gestorský výbor a lehoty na jeho prerokovanie. Dámy a páni, odhlasovali sme prerokované body, vyhlasujem päťminútovú prestávku a potom budeme pokračovať v rokovaní o bodoch programu. (Päťminútová prestávka.) (Po prestávke.)
Blanár, Juraj, podpredseda NR SR (2023-05-18):
Tri faktické poznámky na vaše vystúpenie. Pani poslankyňa Zemanová.
K. Tóthová, poslankyňa: (2006-02-02):
Ale to, čo ste hovorili o falošnosti, neberiem. Neberiem preto, že už táto vládna koalícia bola určitým spôsobom falošná, keď dala do zákona, že neplatia dane štátne inštitúcie, t. j. orgány verejnej správy, štátnej správy. Tak ak ste jednoznačný, ak to ozaj tak myslíte, dajte pozmeňujúci návrh, že zo zákona sa vylučujú aj štátne orgány a potom sa bude realizovať v plnom rozsahu kompetencia samosprávy a vaše presvedčenie o tom, že to tak má byť. Ak to neurobíte, ja vám neverím a vravím, že vy ste falošný, pretože už táto výnimka bola urobená. A keď už sme zasiahli a je tu dôvod, tak podľa mňa ešte väčší dôvod je u vysokých škôl, pretože tie štátne organizácie by mali peniaze dávať zo štátneho rozpočtu a štát má pomáhať samosprávam, má im dávať financie. Ale takto je to aj v rozpore s tými, v súlade s duchom zákonov, ktoré som uviedla, pretože predtým legislatíva, teda platná legislatíva vyšla z princípu, že samosprávy budú dotovať obce.
Smolíková, Eva, poslankyňa NR SR (2019-06-27):
Ďakujem za slovo aj za faktické poznámky. Pani Milanová, ďakujem, v tomto sme zajedno. Pán poslanec Dostál, no aká v tom bola logika? Táto logika bola v tom pred dvomi rokmi, keď to naozaj predložila pani podpredsedníčka, my sme s tým súhlasili, len sme tam pridali tiež tie psychotropné látky a vtedy ste to potom stiahli. Život ukázal, že bola to naozaj veľká chyba. A naozaj vám poviem, že cez to všetko, aj keď si uvedomujem, že čo to vyvolá teraz, akú búrku medzi kolegami, ale, bohužiaľ, pracujeme s deťmi. Keď budeme pracovať s tehlami, tak takýto zákon nebudeme potrebovať. Ja neviem, či to donáša tento, tento svet, spôsob života alebo čo, ale vidíme, že naozaj môžeme, skutočne môže riaditeľ školy pustiť a musí si byť vedomý toho, že človeka, ktorého pustí ku deťom, bude naozaj bezúhonný. A tam tieto sexuálne delikty, čo mi je teda veľmi ľúto, tak v poslednej dobe nám teda naozaj idú čoraz viacej na povrch. Takže keď ozaj zachránime čo len; zdravie, bezpečnosť čo len jedného dieťaťa, tak ja budem naozaj spokojná.
Sulík, Richard, predseda NR SR (2011-09-13):
Ďakujeme. Ďalší písomne prihlásený rečník je pani poslankyňa Kiššová, avšak pred ňou požiadal o slovo pán minister Uhliarik a po ňom spravodajca pán poslanec Matej.
V. Faič, poslanec: (2002-04-03):
J. Migaš, predseda NR SR: Panie poslankyne, páni poslanci, body na hlasovanie sú zoradené podľa toho, ako sme ich prerokovali v Národnej rade, ale Národná rada môže hlasovaním rozhodnúť o predradení tlače 1396 pred hlasovaním o tlači 1372. Program máte pred sebou. Prezentujme sa a hlasujme o tomto návrhu pána poslanca Faiča. Hlasujeme. Hlasujeme, aby sme o tlači 1396, prvé čítanie, hlasovali skôr ako o tlači 1372. (Hlasovanie.) Prítomných je 109 poslancov, za 96, proti nikto, 9 sa zdržali, 4 nehlasovali. Tento návrh sme schválili. Pani poslankyne, páni poslanci, budeme pokračovať. Ján Rusnák, nech sa páči, predseda klubu, nech sa páči.
Pellegrini, Peter, predseda NR SR (2014-12-11):
Prezentujme sa a hlasujme o tomto návrhu. (Hlasovanie.) Prítomných 126 poslancov, za 45, proti 2, zdržalo sa 78 poslancov, nehlasoval 1. Návrh sme neschválili. Poprosím opäť pána poslanca Poliačika, aby uviedol návrh pánov poslancov Csicsaia a pani poslankyne Žitňanskej na vydanie zákona, ktorým sa dopĺňa Trestný zákon, 1238. Nech sa páči. (Hlasovanie o návrhu poslancov Národnej rady Slovenskej republiky Gabriela Csicsaia a Lucie Žitňanskej na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov , tlač 1238.)
Bugár, Béla, podpredseda NR SR (2019-10-15):
Ďakujem veľmi pekne. Dávam teraz slovo spoločnému spravodajcovi z výboru pre kultúru a médiá pánovi poslancovi Senkovi, aby informoval Národnú radu o výsledku rokovania výborov, ako aj o stanovisku gestorského výboru. No, hocijako sa pozerám, pána poslanca tu nemáme. (Pauza.) Prepáčte, ale pán poslanec musel odísť na pohreb. Takže vyhlasujem 5-minútovú prestávku, niekto ho nahradí podľa uznesenia výboru. (Prestávka.) (Po prestávke.)
P. Hrušovský, predseda NR SR: (2004-10-26):
(Hlasovanie.) 134 prítomných, 82 za, 9 proti, 43 sa zdržalo. Národná rada Slovenskej republiky vládny návrh zákona o spotrebnej dani z minerálneho oleja schválila. Budeme pokračovať hlasovaním o vládnom návrhu zákona o orgánoch štátnej správy v colníctve a o zmene a doplnení niektorých zákonov . Prosím povereného spravodajcu pána poslanca Hamarčáka, aby uvádzal jednotlivé návrhy hlasovaní k prerokúvanému vládnemu návrhu zákona o štátnej správe v colníctve. Nech sa páči, pán poslanec Hamarčák. I. Hamarčák, poslanec: Ďakujem,     pán predseda, za slovo. V rozprave nevystúpil žiadny poslanec, takže budeme hlasovať o pozmeňujúcich návrhoch, ktoré obsahuje spoločná správa, a je ich 17. Budeme hlasovať o všetkých sedemnástich návrhoch en bloc s odporúčaním gestorského výboru schváliť ich.
Suja, Miroslav, poslanec NR SR (2023-02-17):
Ďakujem... (Prerušenie vystúpenia predsedajúcim.)
M. Hort, podpredseda NR SR: (2009-12-01):
vládnom návrhu zákona, ktorým sa mení a dopĺňa zákon č. 540/2001 Z. z. o štátnej štatistike v znení neskorších predpisov . Vládny návrh zákona má parlamentnú tlač 1305 a návrh na jeho pridelenie máte v rozhodnutí č. 1341. Prosím teraz pána podpredsedu vlády a ministra vnútra, aby vládny návrh zákona opäť uviedol. Nech sa páči.
L. Gyurovszky, minister výstavby a regionálneho rozvoja SR: (2004-12-09):
Ďakujem.
Číž, Miroslav, podpredseda NR SR (2015-05-14):
Ďakujem. Teraz dávam slovo spravodajkyni, ktorú určil navrhnutý gestorský výbor pre hospodárske záležitosti, pani poslankyni Lei Grečkovej.
Laurenčík, Milan, podpredseda NR SR (2021-05-27):
Pán poslanec, na pána ministra Krajniaka!
V. Veteška, podpredseda NR SR: (2005-05-13):
B. Brestenská, poslankyňa: Ja už by som nechcela hovoriť veľa, ale si veľmi vážim pána predsedu aj pána ministra. A ja prijímam od ľudí, ktorých si vážim, každú pripomienku a každé naozaj postoje. A myslím si, pán predseda, že možno ste ma zle tak nejako odhadli za tie roky, počas ktorých tu sedím už teraz, aj keď ako nováčik, a učím sa v tomto parlamente, že mne nikdy v živote nešlo o percentá, naozaj, mne vždy išlo o kvalitu a serióznosť v školstve. A či ja tu dneska budem a zajtra nebudem, to nevadí. Pre mňa je dôležité, keď tu budem a kým som tu, aby som naozaj pre školstvo, ktorému celý život zasväcujem, ako ste hovorili, má pán minister srdce preň, aj ja mám srdce preň, pre tú informatizáciu, urobila to, čo najlepšie viem. Nemusím vždy mať pravdu, nemusím sa vždy presadzovať len správne, môžem naozaj urobiť aj chyby, možno naozaj z vášho pohľadu. A robím chyby. A politicky že som prešla do politickej roviny, no to je preto, že som aj politik. Ja si myslím, že nie som len docent na vysokej škole, ale že sedím tu dneska ako politik. Takže ja si myslím, že aj tú politickú mienku už musím ja aj vyjadriť. Ale ja som vždy bola v tej rovine zatiaľ odbornej. A veľmi ma mrzí, že myslíte si, že to je len v percentách. Naozaj moja serióznosť je o tom, že ja s každým budem spolupracovať. A je mi jedno či to budú ľudia z koalície alebo opozície. Bude to s tým, kto prináša zmenu a kvalitu do vzdelávania. Ďakujem.
Kollár, Boris, predseda NR SR (2022-09-23):
Bude reagovať pán poslanec Fecko? Nech sa páči.
Martvoň, Anton, poslanec NR SR (2013-02-14):
Ďakujem pekne. Pokúsim sa, aj keď neviem, či sa mi to podarí, zostať iba čisto v odbornej rovine, i keď je paradox, že práve na Valentína práve tu rozoberáme takúto tému. Pán poslanec Škripek, keď ja sa pozriem na ten návrh zákona, práve to, čo si poukázal a ukázal si tú brožúrku z určitého denníka, tak v zmysle toho, ako to je naformulované v § 1, alebo teda v bode 1 návrhu, tak práve ten vydavateľ tlače by obišiel tvoj návrh zákona. Máš tam uvedené okrem toho všeobecného, že „ohrozením mravnosti sa rozumie“ teda niečo, „ktorého jediným alebo hlavným cieľom je vyvolať“ a všetko to tam máš popísané. No v tomto prípade ten vydavateľ môže jasne argumentovať, že jeho jediným cieľom toto nebolo, jeho hlavným cieľom, môže tvrdiť, bolo vzdelávanie v oblasti povedzme času, lebo ja som si pozrel tú brožúrku, pozeral som si ju z toho obsahového hľadiska, lebo tie fotky, no, tá žena je tam dosť škaredá, ale v každom prípade budú to argumentovať, že to je na vzdelávacie účely. A tu práve nastáva problém, že tak ako je to naformulované, by to viaceré denníky alebo viacerá tlač vedela obísť. Tu potom asi zostáva otázka, či neuvažovať nad zavedením inštitútu k deťom alebo mládeži prístupnej tlače, alebo deťom alebo mládeži neprístupnej tlače a priamo to zadefinovať, že kde už pri predaji alebo šírení tej tlače alebo kníh by bolo jasné, či to vôbec môže dieťa alebo mládež zobrať do ruky a študovať. Čiže myslím si, že s myšlienkou, s ktorou prichádzaš do parlamentu a s ktorou si prišiel, tá myšlienka ja zaujímavá, dobrá, je pravda, že v zahraničí sa takto bežne, teda vo vyspelých európskych krajinách, s takýmto nestretávame. No na druhej strane, tak ako je to urobené, ja osobne z toho právneho hľadiska myslím si, že budú to vedieť jasne, krásne obchádzať práve cez inštitút vzdelávania a šírenia povedzme nejakých teda iných myšlienok a iných cieľov. Ďakujem.
Pellegrini, Peter, predseda NR SR (2015-04-16):
Potvrdzujem vaše slová, pán poslanec Viskupič, zároveň ešte teda doplním, kým dám slovo pánovi poslancovi Hlinovi, že sme sa zhodli aj na tom, že v zmysle rokovacieho poriadku predmetom rokovania tejto schôdze bude aj bod interpelácie, ktorý bude zaradený ako posledný bod tejto schôdze. Pán poslanec Hlina, nech sa páči.
Zajac, Pavol, poslanec NR SR (2013-07-01):
Vážený pán predseda Národnej rady Slovenskej republiky, vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu poslancov Národnej rady Slovenskej republiky Igora Matoviča a Igora Hraška na vydanie zákona, ktorým sa mení a dopĺňa zákon č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku v znení neskorších predpisov (tlač 581). V súlade s § 73 ods. 1 zákona o rokovacom poriadku dávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Zo znenia poslaneckého návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že po rozprave odporučí uvedený poslanecký návrh zákona prerokovať v druhom čítaní. Zároveň navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 28. augusta 2013 a v gestorskom výbore do 30 augusta 2013 od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončil som, otvorte, prosím, rozpravu.
P. Paška, predseda NR SR: (2009-04-28):
(Hlasovanie.) 133 prítomných. Všetci boli za. Tieto body sme schválili.
Šíbl, Jaromír, poslanec NR SR (2021-11-04):
Ďakujem. Na faktickú poznámku pána poslanca Kuffu Filipa ohľadne právnej subjektivity o ochrane prírody, asi ma celkom presne nepochopil, ako som to hovoril. Ide o to, že v súčasnosti Štátna ochrana prírody Slovenskej republiky s generálnym riaditeľstvom v Banskej Bystrici ako rezortná oragani... ako rezortná organizácia právnu subjektivitu má. Ale jej podriadená zložka správa národného parku, ktoréhokoľvek národného parku, je len organizačnou zložkou tejto Štátnej ochrany prírody. Čiže priamo samotná správa národného parku v tomto zmysle právnu subjektivitu nemá. V našej reforme jedna z vecí, ktoré ideme zmeniť, je posilniť postavenie tých správ národných parkov priamo v regiónoch tým vlastne, že sa dostanú na úroveň, akú má v súčasnosti to Generálne riaditeľstvo Štátnej ochrany prírody v Banskej Bystrici, a budú mať vlastnú právnu subjektivitu. Čiže budeme mať desať organizácií Štátnej ochrany prírody. Bude to deväť správ národných parkov, a to zvyšné územie Slovenska, ktoré je mimo území národných parkov, bude pod správou tej organizácie, čo doteraz, Štátnej ochrany prírody Slovenskej republiky. Pokiaľ ide o faktickú poznámku pána poslanca Mizíka, platí to isté, čo som hovoril o pánovi poslancovi Linhartovi, kritika od niektorých kolegov poslancov ma teší, lebo hoci nie je založená na reálnych argumentoch, svedčí o tom, že svoju robotu ochranu prírody aj v tomto parlamente si robím v rámci možností najlepšie, ako viem. Na, na faktickú poznámku... (Prerušenie vystúpenia časomerom.)
Bugár, Béla, podpredseda NR SR (2019-06-25):
Prezentujme sa a hlasujme. Hlasujeme o bodoch zo spoločnej správy. (Hlasovanie.) Prítomných 145 poslancov, za 109, zdržalo sa 35 poslancov, 1 nehlasoval. Body sme schválili. Nech sa páči.
T. Cabaj, podpredseda NR SR: (2009-11-05):
Prerušujem rokovanie o tomto bode programu. Panie poslankyne, poslanci, hlasujeme o 11.00 hodine. (Prerušenie rokovania o 10.49 hodine.) (Pokračovanie rokovania o 11.00 hodine.)
P. Hrušovský, predseda NR SR: (2003-09-24):
(Hlasovanie.) Prítomných je 121 poslancov, za 66, proti 48, zdržalo sa 7. Návrh pani poslankyne Navrátilovej sme schválili. Ďalšie návrhy.
Ďuriš Nicholsonová, Lucia, podpredsedníčka NR SR (2016-10-21):
Pán poslanec Mihál.
Hrnčiar, Andrej, podpredseda NR SR (2017-06-21):
Ďalším vystupujúcim v rozprave za klub OĽANO je pán poslanec Heger. Nech sa páči.
M. Pado, poslanec: (2008-04-09):
A, pán minister Maďarič, včera ste sa vyjadrovali k siedmim hriechom, ktoré zverejnili vydavatelia na prvých vybielených stránkach. Myslím si, že ste zabudli povedať ôsmy hriech, pán minister. Ôsmy hriech, ktorý, myslím si, spáchala táto spoločnosť v novembri 1989, ten ôsmy hriech pre vás, a to je asi to najhoršie, že už nie je čl. 4 v Ústave Slovenskej republiky a že nie je vedúca úloha strany. Vy by ste sa v tom čase cítili absolútne geniálne. Ďakujem pekne. (Potlesk.)
Jarjabek, Dušan, poslanec NR SR (2014-10-30):
Ďakujem za slovo. No myslím, že toto tu v parlamente ešte nebolo, pán Brocka. Pán Brocka vymyslel heslo: Vlaky sú zadarmo, minister Richter odstúpte! To je absurdná hlúposť, toto vyplynulo z toho, čo ste, pán poslanec, povedali. Môžem iba skonštatovať, že teda táto šou o odvolávaní, samozrejme, pokračuje, pokračuje presne v takom tóne, aký ste si vymysleli, a tak aj skončíte. Vy viete veľmi dobre, že toto absolútne k ničomu nevedie, že minister Richter nebude odvolaný, že všetky argumenty, o ktorých hovoríte, vám povie ktorýkoľvek z výboru pre sociálne veci a na základe jedného vystúpenia a nepotrebuje na to štyri hodiny ako vy sa tu producírovať. Tie všetky argumenty, to je iba hlúpa opozičná šou. Tá hlúpa opozičná šou bude pokračovať aj naďalej, lebo, samozrejme, viete veľmi dobre, že pán Viskupič už tuná lieta a zbiera podpisy na odvolanie premiéra, už ich má tuším 23 alebo 24, chýbajú mu ešte šiesti. Za vami už boli, pán poslanec Brocka? Vy ste to podpísali, či už nepodpísali, či ako to bude s tým odvolávaním ďalším? Aké srandy tuná ešte budú do konca roka, koľkokrát ešte budete kohokoľvek odvolávať len preto, aby ste tu mohli povedať to, čo inde nemáte možnosť povedať? Táto exhibícia hlúpa politická je úplne zbytočná a vy to veľmi dobre viete a nepomôže to ani vašim preferenciám, ani preferenciám nikoho iného. Ďakujem za pozornosť.
Hlina, Alojz, poslanec NR SR (2012-06-28):
Ďakujem veľmi pekne. Ja sa chcem pripojiť k tej výzve, naozaj si myslím, že je namieste, aby ste to stiahli. Myslím, že vtedy bude tých škôd najmenej. A teda dovoľte sa aj ospravedlniť, že som tu teda pred chvíľkou vykrikoval na Juraja. Tak, prepáč, Juraj, ale naozaj ma nebaví počúvať dvakrát, že ako si sa šťastne rozviedol, tak to len som chcel povedať. Ďakujem.
Galko, Ľubomír, poslanec NR SR (2018-03-26):
Ďakujem pekne. Ja by som chcel v súvislosti s prejavom pána kolegu Marčeka vysloviť dve gratulácie. Jednu gratuláciu by som chcel adresovať priamo samotnému pánovi poslancovi, ktorý vystúpil k pánovi Marčekovi, a druhú gratuláciu by som chcel venovať nádejnému pánovi premiérovi Pellegrinimu k tomu, že túto vládnu koalíciu nepodporuje len Ľudová strana Naše Slovensko, ale aj pán Marček. S takýmto tímom, pán Pellegrini, to proste jednoducho musíte dať. Na záver by som chcel ešte povedať, že pán Bugár zbabelo zneužil svoju funkciu, keď komentoval a nectil... (Prerušenie vystúpenia predsedajúcim.)
Remišová, Veronika, poslankyňa NR SR (2018-05-09):
Podľa medializovaných informácií fínska televízia odvysielala reportáž o firme Patria a korupčných praktikách tejto firmy, ktoré sa mohli uplatniť aj na Slovensku pri vyjednávaní modernizácie armády a nákupu obrnených transportérov. Žiadame preto zaradiť nový bod do programu, a síce, aby minister Gajdoš reagoval na odznené informácie a predložil vierohodné, vierohodné dôkazy, ktoré vyvrátia akékoľvek podozrenia, pretože sú to vážne veci.
K. Tóthová, poslankyňa: (2005-12-14):
Navyše si myslím, že keď občania platia správne poplatky, ktoré sa teraz zvýšili, že v prípade nedodržania lehoty by orgány verejnej správy mali vrátiť časť poplatkov alebo celý poplatok. Takýto legislatívny návrh sa rozhodujem predložiť do parlamentu, pretože otázky nečinnosti, čiže nevymožiteľnosti práva sú vážnym defektom v právnom štáte. Právny štát nie je právny štát podľa toho, aký pekný má právny poriadok, právnu úpravu, ale právny štát je ten, ktorý realizuje tie ustanovenia, ktoré sú v platnom práve, a pri nečinnosti nedochádza k realizácii, preto podporujem názor predkladateľa a ustanovenia, ktoré akosi dávajú možnosť ombudsmanovi aj v oblasti nečinnosti orgánov verejnej správy. Ďakujem za pozornosť.